**Iepirkuma komisijas 2016.gada 9. maija komisijas sēdē sniegtās**

**atbildes uz ieinteresētā piegādātāja uzdotajiem jautājumiem par**

**atklāta konkursa “Saimniecisko mazgāšanas līdzekļu un dezinfekcijas līdzekļu piegāde”,**

**ID Nr. PSKUS 2016/78, nolikumu**

**1.jautājums:**

Cik pamatota ir nolikuma 11.4. punktā izvirzītā prasība “Tehniskajam piedāvājumam jāpievieno sekojoši dokumenti: 11.4.1. piedāvātās Preces CE sertifikāta kopija un atbilstības deklarācijas kopija”?

Eiropas savienībā ne visām precēm obligāti jābūt ar CE marķējumu, turklāt šie marķējumi vienmēr sadārdzina preces izmaksas.

Lūdzam izskatīt iespēju Pretendentiem ļaut iesniegt piedāvājumos preces bez CE marķējuma, ja prece atbilst pārējām, pamatotām prasībām, tādējādi nodrošinot piegādātāju brīvu konkurenci un vienādu attieksmi, ievērojot Publisko iepirkumu likumu, kā arī provizoriski ietaupot iepirkumam nepieciešamos līdzekļus.

**Atbilde:**

Pretendentam, sagatavojot piedāvājumu konkursā, piedāvājumā obligāti ir jāiesniedz preces Atbilstības sertifikāts un piedāvātās preces CE sertifikāts.

**2.jautājums:**

Vai pozīcijās, kurās tiek prasīti koncentrēti produkti, to darba šķīdumu koncentrācija ir jānorāda pie preces apraksta, bet vienības cena ir par koncentrēta produkta litru? Vai nebūtu lietderīgi arī uzrādīt darba šķīduma litra cenu?

**Atbilde:**

Piedāvājumu izvērtēšanā tiks vērtēta piedāvātās preces vienības cena reizinot to ar paredzamo piegādājamās preces daudzumu.

**3. jautājums:**

Tehniskās specifikācijas 1.daļā skaidrojošajos komentāros zem tabulas ir minēta “savienojams ar esošo dozēšanas sistēmu”. Vai varētu uzzināt slimnīcā esošo dozēšanas sistēmas modeļus, specifikācijas, lai mēs saprastu vai mūsu piedāvātie produkti būs savienojami ar esošām dozācijas sistēmām.

**Atbilde:**

Slimnīcā ir uzstādītas Diversey Quattro Select dozēšanas sistēmas darba šķīduma pudeļu uzpildīšanai. Atbilstoši tehniskajā specifikācijas 1.daļā norādītajam, ja Pretendents norāda citu fasējuma, taras tilpumu un tas nav savienojams ar esošo dozēšanas sistēmu tā pienākums ir Līguma izpildes laikā bez papildus maksas uzstādīt funkcionāli ekvivalentu dozēšanas sistēmu.

**4. jautājums:**

Vai Tehniskās specifikācijas 3.daļā minētās veļas mašīnas Electrolux Compas Pro W5105H ir aprīkotas ar automātiskajām dozācijas iekārtām, kāda veida, cik veļas mašīnas? Vai tās nodrošina Pretendents, uz kādiem noteikumiem?

**Atbilde:**

Pasūtītāja īpašumā ir 2 (divas) Electrolux Compas Pro W5105H veļas mašīnas aprīkotas ar 2 (divām) dozēšanas iekārtām Knight On- Premise. Atbilstoši tehniskajā specifikācijas 4.daļā norādītajam, norādīto tehnoloģiju vietā Pretendenti var piedāvāt ekvivalentu risinājumu.

**5. jautājums:**

Vai Tehniskās specifikācijas 4.daļā minētās dozēšanas sistēmas ir paredzēts iegādāties īpašumā vai lietot uz Līguma darbības laiku?

**Atbilde:**

4. daļā minētās dozēšanas sistēmas ir Pasūtītāja īpašumā. Ja Pretendents norādīto tehnoloģiju vietā piedāvā ekvivalentu risinājumu tas nodrošināms bez maksas un paliek Pasūtītāja īpašumā.